Hannesarholt

Nýárstónleikar Snorra Ásmundssonar
2026-01-08 20:00 - 21:30 (Atlantic/Reykjavik) | Hannesarholt, Grundarstígur 10, Reykjavík
Nýárstónleikar Snorra Ásmundssonar verða haldnir 8. janúar kl. 20:00 í Hannesarholti.
Snorri frumflytur ný verk ásamt því að rifja upp nokkur af sínum vinsælustu lögum. Á efnisskránni má einnig finna nokkur af kyngimögnuðustu tónverkum tónlistarsögunnar. Snorri er af mörgum verið talinn einn besti og frumlegasti píanóleikari heims og leikur hans við píanóið er töfrum líkastur.
Að auki heldur listamaðurinn upp á 25 ára edrúafmæli sitt þennan dag, og má því búast við einstaklega kraftmiklum tónum og jafnvel dansi.
Kaupa miða

Alessandra Ammara & Roberto Prosseda tónleikar í Hannesarholti
2026-01-18 15:00 - 17:00
LHÍ í samstarfi við Hannesarholt bjóða velkomin píanóleikarana Alessandra Ammara prófessor frá Conservatorio Luigi Cherubini di Firenze ásamt Roberto Prosseda prófessor frá Conservatorio di Rovigo Francesco Venezze.
Alessandra Ammara og Roberto Prosseda hafa starfað saman í dúó síðan 1999 og byggja samstarf sitt á alþjóðlegri reynslu beggja. Þau hafa staðið að fjölda hljóðritana fyrir Decca, Hyperion og Arts og komið fram víða um heim.
Á tónleikum þeirra í Hannesarholti verða flutt Impromptus Op.90 eftir F.Schubert og Etýður Op.25 eftir F.Chopin auk fjórhenta Fantasíu Schuberts.

Nánar um flytjendur á ensku:
Alessandra Ammara and Roberto Prosseda have been playing together steadily since 1999, drawing from their respective and intense international solo careers continuous stimuli and cues to be reposed in the duo’s activity.Winner of major competitions, including the Casagrande, Viotti, Iturbi and Honens, Alessandra Ammara has been a guest in some of the most prestigious concert halls such as the Musikverein in Vienna and the Concertgebouw in Amsterdam. As a soloist, she has collaborated with renowned orchestras such as Wiener Symphoniker and Berliner Symphoniker, conducted by Fabio Luisi, George Pehlivanian and Bernard Labadie. Her discography for Arts label includes several albums dedicated to Schumann, Chopin and Giacinto Scelsi. She is currently recording Debussy’s Complete Piano Works for Piano Classics.
Roberto Prosseda gained international fame following his recordings of the complete Mendelssohn piano music (Decca, 2005 –14), published in a box set in 2017. Over the past twenty years Roberto has performed with some of the world’s leading orchestras and conductors. With the Gewandhausorchester and Riccardo Chailly, he recorded Mendelssohn’s then-unpublished E minor piano concerto. Since 2011 he has also performed on piano-pédalier: for the Hyperion label he recorded Gounod’s complete works for this instrument, joined by the Orchestra della Radio Svizzera Italiana conducted by Howard Shelley. In 2022 Roberto completed his project to record the complete Mozart piano works (10 CDs, Decca). His recent albums include two further Hyperion releases: “War Silence”, with London Philharmonic Orchestra conducted by Nir Kabaretti (2025, winner of the ICMA Awards 2026 for the best Concerto recording), and Bizet Piano Works (2026).
Alessandra Ammara and Roberto Prosseda recorded Mendelssohn’s complete works for 4-hands piano, including the original transcription of the incidental music for A Midsummer Night’s Dream, on a Decca CD released in November 2015. They also recorded Mendelssohn’s Concertos for two pianos in E major and in A flat Major with Residentie Orkest The Hague, conducted by Jan Willem de Vriend (Decca, 2019).
Kaupa

Ómar Einarsson & Kjartan Valdemarsson
2026-01-22 20:00 - 21:30
Gítarleikarinn Ómar Einarsson og píanóleikarinn Kjartan Valdemarsson munu leiða saman hljóðfæri sín í dúett. Þeir hafa komið víða við í íslensku tónlistarlífi á undanförnum 35 árum og hafa oftar en einu sinni spilað saman í kvartett. þetta verður því spennandi þar sem tvö hljóma-hljóðfæri koma saman. Tónleikarnir eru fullkomið tækifæri til að njóta frábærrar tónlistar í notalegu umhverfi Hannesarholti. Á efnisskránni verða vel valin verk eftir m.a. Ornette Coleman, John Abercrombie, Miles Davis, A.C. Jobim og Pat Metheny. Einnig verður frumsamið efni á dagskránni.
KAUPA MIÐA

Bríet, blómin & Hannes
2026-01-24 14:00 - 15:00, 2026-01-28 14:00 - 15:00
Dagskráin „Bríet, blómin og Hannes“ var flutt í Hannesarholti – Hljóðbergi 27. til heiðurs Bríeti Bjarnhéðinsdóttur, kvenréttindakonu, blaðamanni og ritstjóra Kvennablaðsins á afmælisdegi hennar og verður endurtekin 24. & 28. janúar. Fjallað verður um samstarf Hannesar Hafstein, fyrsta ráðherra Íslands og Bríetar, ólíka æsku þeirra og kjör og hvernig lífsþræðir þeirra spunnust saman, meðan bæði lifðu. Samstarf þeirra hafði mikil áhrif á þróun kvenréttinda hér á landi. Sá sögulegi sannleikur má ekki gleymast.
En hvaða blóm eru þetta ? – Það færðu að vita ef þú mætir í Hannesarholt 24. eða 28. janúar. Veitingahúsið er opið frá kl.11.30 og má njóta veitinga á undan viðburði.
Sýningin er samvinnuverkefni og er styrkt af Leikhúslistakonum 50 plús og Hannesarholti
Dagskráin er um eina klst. Miðasala á tix.is
Þáttakendur
Ásdís Skúladóttir leikstjóri, skrifaði handritið ásamt hópnum
Edda Þórarinsdóttir leikkona
Helga E. Jónsdóttir leikkona
Þórey Sigþórsdóttir leikkona
Laufey Sigurðardóttir fiðluleikari
Kaupa

270 ára afmælistónleikar Mozarts
2026-01-27 18:00 - 19:30
Árlega hafa verið haldnir kammertónleikar í tilefni af afmælisdegi Mozarts þ. 27. janúar að frumkvæði Laufeyjar Sigurðardóttur fiðluleikara. Að þessu sinni verða þeir í Hannesarholti og hefjast kl 18. Þrjú verk verða á efnisskránni, Kvartett fyrir klarinett og strengi, Fantasia fyrir píanó og Kvintett fyrir klarinett og strengi. Kvartettinn er samtímaútsetning frá dögum Mozarts, hugsanlega gerð af honum sjálfum, af fiðlusónötum meistarans. Fantasian fyrir píanó er draumkennd og dramatísk tónsmíð í d-moll, tóntegundinni sem tónskáldið notaði helst í alvarlegum og tilfinningaþrungnum verkum eins og í Requiem sálumessunni frægu. Kvintettinn fyrir klarinett og strengi er á meðal þekktustu verka Mozarts og er mikil meistarasmíð.
W. A. Mozart: Kvartett fyrir klarínett og strengi í B-dúr op. 79
I. Allegro moderato
II. Andante sostenuto
III. Rondo allegro
W. A. Mozart: Fantasia í d-moll K. 397 fyrir píanó
W. A. Mozart: Kvintett fyrir klarínett og strengi í A-dúr KV 581
I. Allegro
II. Larghetto
III. Menuetto – Trio I og II
IV. Allegretto con Variazioni
Flytjendur:
Laufey Sigurðardóttir, fiðla
Sigurlaug Eðvaldsdóttir, fiðla
Þórunn Ósk Marinósdóttir, víóla
Sigurður Bjarki Gunnarsson, selló
Einar Jóhannesson, klarínett
Anna Áslaug Ragnarsdóttir, píanó
Kaupa miða

Umbra: Rökkrið yljar
2026-01-31 20:00 - 21:30
Rökkrið yljar
Hljómsveitin Umbra Ensemble er skipuð tónlistarkonunum Alexöndru Kjeld, Arngerði Maríu Árnadóttur, Guðbjörgu Hlín Guðmundsdóttur og Lilju Dögg Gunnarsdóttur en þær hafa í sameiningu skapað sinn eigin hljóðheim sem þykir hafa þjóðlegan, fornan blæ með dimmum undirtón.
Yrkisefni fyrri tíma þar sem þjáning, synd og breyskleika mannsins er ekki af skornum skammti, hvort sem litið er til Íslands eða annarra landa. Umbra skapar stund í tónum og tali þar sem sjónum er beint að örlögum og raunum. Myrkur og dulúðleiki fær hér að streyma fram í tónlistinni og kafað verður ofan sagnaarf og ljóð fyrri alda. Allar útsetningar eru eftir Umbru.
Kaupa miða

Klassísk tónlistarveisla í Hannesarholti
2026-02-05 20:00 - 21:00
Fiðluleikarinn Helga Diljá Jörundsdóttir og sellóleikarinn Katrín Birna Sigurðardóttir, sem stunda báðar háskólanám í Danmörku, halda saman tónleika í Hannesarholti með fjölbreyttri og spennandi dagskrá í formi einleiksverka og dúetta.
Helga Diljá og Katrín Birna hafa báðar skarað fram úr sem ungir tónlistarmenn, og komið fram á tónleikum víða á Norðurlöndum. Þær hafa einnig báðar komið fram sem einleikarar með Sinfóníuhljómsveit Íslands á tónleikum Ungra Einleikara.
Báðar eiga þær það sameiginlegt að hafa mikla unun af því að spila bæði einleiks- og kammertónlist. Efnisskráin spannar breitt bil í tónlistarsögunni allt frá barokk til 20.aldar tónlistar. Þetta verður því sannkölluð tónlistarveisla.

AGLA
2026-02-20 20:00 - 22:00
Agla Bríet Bárudóttir er ung og upprennandi söngkona og lagahöfundur sem byrjaði nýlega að gefa út tónlist sem AGLA. Tónlistinni hennar má lýsa sem singer-songwriter tónlist með poppívafi.
Salurinn í Hannesarholti er hinn fullkomni staður fyrir lágstemmda persónulega stemmningu en það er einmitt það sem tónleikagestir mega búast við þann 20. febrúar, ljúfum tónum og notalegheitum. Með Öglu leika Alexander Grybos á gítar og Hlynur Sævarsson á bassa.
Kaupa

Einleikstónleikar Einars Bjarts
2026-02-26 20:00 - 21:00
Píanóleikarinn Einar Bjartur mun halda einleikstónleika í Hannesarholti þann 26. febrúar. Þar mun hann leika fjölbreytt og falleg píanóverk, þar með talin verk eftir hann sjálfan og klassísk verk eftir Bach, Chopin, Rachmaninoff og fleiri. Verk hans eru draumkennd í eðli sínu og mun hann leiða áhorfendur í gegnum áhugavert tónlistar ferðalag!
Einar Bjartur Egilsson hefur spilað víða sem píanóleikari og meðleikari og starfað með ýmsum söngvurum og hljóðfæraleikurum gegnum tíðina, bæði hér heima og í Hollandi þar sem hann tók meistarapróf. Hann lék meðal annars einleik með Sinfóníuhljómsveit Íslands árið 2013 og hefur gefið út tvær breiðskífur með eigin verkum – plöturnar Heimkomu 2015 og Kyrrð 2022. Núverið starfar hann sem meðleikari með söngnemendum og tók nýlega þátt í sýningunum Pétri Pan á Óperudögum og Jólin á suðupunkti í Þjóðleikhúsinu.
Kaupa miða

Ásta og Gosi
2026-02-27 20:00 - 22:00
Ásta og Gosi leiða saman tónelska hesta sína og halda á tónleikaferðalag um landið í febrúar og mars 2026 og koma fram í Hannesarholti.
Á tónleikunum flytja þau lög af nýjustu breiðskífum sínum, Blokkarbarn og Á floti, ásamt eldra efni. Þetta verður kvöld þar sem tvær ólíkar raddir mætast á sama sviði og lögin fá að njóta sín í nánum og lifandi flutningi.
Ásta og Gosi búa bæði á Ísafirði og hafa verk þeirra hlotið ýmsar viðurkenningar, meðal annars Íslensku tónlistarverðlaunin og Kraumsverðlaunin.
Kaupa

Stórvirki píanótríósins
2026-03-06 19:30 - 21:00
Stórvirki píanótríósins
Upplifðu verk eftir Schubert, Shostakovitsj og Rachmaninoff í Hannesarholti föstudaginn 6. mars kl 19:00.
Píanótríóið samandstendur af Ólínu Ákadóttur píanóleikara, Giuly Johannsen fiðluleikara og Dmitry Drobko sellóleikara.
Þau munu takast á við þrjú stórvirki píanótríósins, allt frá leikandi tóna Schuberts, til litríks tilfinningaflæðis Rachmaninoffs og að lokum innri stríðsátaka Shostakovitsjs.
Um flytjendur:
Ólína Ákadóttir er ungur og efnilegur píanóleikari. Hún kemur reglulega fram á ýmsum tónlistarhátíðum ásamt sjálfstæðum verkefnum inn- og erlendis. Hún hefur komið fram sem einleikari m.a. með Sinfóníuhljómsveit Íslands og Sinfóníuhljómsveit unga fólksins. Ólína hefur stundað nám við Tónlistarháskóla Noregs og Konservatoríið í Tbilisi í Georgíu og er nú meistaranemi við Konunglega tónlistarháskólanum í Kaupmannahöfn.
Dmitri Drobko er lettneskur sellóleikari sem hefur stundað tónlistarnám í Lettlandi, Þýskalandi, Íslandi og Rússlandi. Hann hefur komið fram á tónleikasviðum víðs vegar um Evrópu, Norður-Ameríku og Asíu og hefur starfað með ýmsum hljómsveitum. Dmitri er búsettur á Íslandi þar sem hann starfar sem einleikari og við kammertónlist ásamt því að stunda nám við Listaháskóla Íslands. Auk þess tekur hann þátt í þverfaglegum sviðslistaverkefnum sem sameina tónlist og hreyfingu.
Giuly Johannsen er fiðluleikari frá Kaupmannahöfn í Danmörku. Hún stundaði bakkalárnám við Konunglega danska tónlistarháskólann í Kaupmannahöfn og lýkur meistaranámi frá sama skóla vorið 2026 undir leiðsögn Johannes Søe. Giuly hefur sérstakan áhuga á kammertónlist og hefur meðal annars haldið tónleika í Den Sorte Diamant með Den Danske Strygekvartet og í Eldborg með Elju Kammersveit. Hún hefur einnig starfað sem konsertmeistari á útskriftarsýningu Óperuakademíunnar í Danmörku þar sem þau fluttu óperuna Ariodante í kammertónlistarsal Konunglega óperuhússins.
Kaupa miða

Tónlist úr kvikmyndum Pedro Almodóvar
2026-03-07 16:00 - 17:00
Á þessum tónleikum verða röddinn, gítarinn og bassinn notuð til að gera nokkrum lögum úr kvikmyndum eftir Pedro Almodóvar skil.
Myndheimur spænska leikstjórans Almodóvar er fullur af tónlist, litum og melódramatískum og oft fyndnum senum. Aðalhlutverkin eru gjarnan sterkar kvenpersónur, oft jaðarsettar í samfélaginu en saga þeirra er sögð af innsæi og samúð með sterkum áhrifum frá spænskri menningu, poppmenningu og kitch-fagurfræði.
Tónlistin skipar mjög stóran sess í kvikmyndum Almodóvar og á þessum tónleikum verður farið í ferðalag inn í tónheim mynda hans.
Ástrún Friðbjörnsdóttir er söngkona og lagahöfundur. Hún hefur sungið fjölbreytta tónlist, þar á meðal mikið af spænskri tónlist og flamenco en hefur undanfarið verið að gefa út sína eigin tónlist. Hún gaf út smáskífuna Sandkorn vorið 2023 þar sem gítarleikarinn Ívar Símonarson sá um gítarútsetningar og gítarundirleik. Ívar hefur einbeitt sér að flamenco gítarleik og hefur farið á ýmis námskeið því tengdu á Spáni.
Leifur Gunnarsson er raf- og kontrabassaleikari ásamt því að vera lagahöfundur. Hann hefur komið víða við í tónlistinni og gaf út jólaplötuna Jólaboð hjá tengdó fyrir síðustu jól.
Kaupa miða

Sibelius og Sveinsson
2026-03-14 14:00 - 15:00
Ljóðatónleikar með Jean Sibelius og Atla Heimi Sveinssyni.
Hólmfríður og Ástríður Alda hafa komið fram á fjölmörgum tónleikum hér heima og erlendis. Fyrstu tónleikar þeirra saman voru á síðasta ári með Schubert og Brahms. Að þessu sinni fá norrænir tónar að hljóma í Hannesarholti.
Á námsárunum í Vínarborg var Hólmfríði boðið að halda tónleika í Espoo í Finnlandi sem hún þáði. Hún átti yndislega viku í landinu ásamt nokkrum norrænum tónlistarflytjendum sem endaði með tónleikum í leikhúsi þar í borg þar sem hún flutti ljóð eftir Sibelius og Kilpinen. Þrátt fyrir að heillast af norrænni tónlist hefur Hólmfríður síðan þá einbeitt sér mest að Þýskri ljóðatónlist ásamt íslenskum sönglögum.
Ástríður Alda hefur starfað sem einleikari og með helstu söngvurum landsins. Hún hefur meðal annars flutt finnska tangóa.
Tónlist eftir Sibelius og Atla Heimi fá að hljóma í Hannesarholti þennan laugardag og eru ljóðin við lög Atla Heimis eftir Jónas Hallgrímsson. Oft kölluð Jónasarlög.
Kaupa miða

Hlynur/Kjalar
2026-03-14 20:00 - 21:00
Í dúett á milli raddar og rafbassar er hægt að uppgötva og heyra tónlist á glænýjan máta. Bassaleikarinn Hlynur Sævarsson og söngvarinn Kjalar Martinsson Kollmar settust niður saman með einmitt það að markmiði, að kanna tónlistina í þessum búning. Dúettinn var stofnaður fyrir þremur árum og hefur komið fram við ýmis tilefni síðan. Nú er Kjalar búsettur í Berlín og því gefast færri tækifæri til þess að troða upp. Þess vegna er tvíeykið afar spennt að fá að halda tónleika í Hannesarholti.
Hlynur og Kjalar spila saman mikið af íslenskri tónlist, bæði dægurlög og djass. Einnig ratar erlend tónlist oft á efnisskránna. Dúettinn leggur áherslu á það að þeim þyki lögin skemmtileg og falleg. Í Hannesarholti verður dagskráin einmitt þannig, sem dæmi má nefna lög eins og Einhvers staðar einhvern tímann aftur, Leyndarmál og Isn’t she lovely.
Tónleikagestir mega búast við einlægni og nánd, skemmtilegum útsetningum og samspili á milli rafbassarins og raddarinnar þar sem hljóðfærin hoppa á milli hlutverka og skapa einstaka upplifun sem hverjum þætti synd að missa af.
Kaupa miða

Ómur steppunnar
2026-03-21 16:00 - 17:00
Ómur steppunnar er tónleikaröð eftir KHAIRKHAN, mongólskan tónlistarmann búsettan í Reykjavík. Í tónleikunum skapar hann hljóðræna mynd af mongólsku landslagi, veðurfari og hirðingjalífi með blöndu hefðbundinna mongólskra hljóðfæra og nútímalegra hljóðheima.
Tónleikarnir minna á að mongólsk menning er lifandi menning sem heldur áfram að þróast, en er ekki skilin eftir í fortíðinni.
Jafnframt er tónleikunum ætlað að sýna fjölbreytileika mongólskrar menningar og brjóta upp staðalímyndir um Mongólíu sem hafa verið ríkjandi í vestrænum samfélögum um langa hríð.
Um listamanninn:
KHAIRKHAN er tónlistarmaður frá Innri-Mongólíu, af Khorchin-ættbálki á austurhluta svæðisins, og býr nú í Reykjavík. Hann ólst upp á hinu víðfeðma Khorchin-graslendi þar sem rík hefð er fyrir þjóðlagatónlist og sagnamenningu.
Hann flytur hefðbundna mongólska tónlist og leggur áherslu á hljóðfæri á borð við morin khuur, tsuur og tovshuur, auk mongólsks barka- og yfirtónasöngs. Hljóðfærin sem hann leikur eiga sér rætur í Khorchin-héraði, þar sem margar helstu tónlistarstefnur Mongóla áttu upptök sín.
Um þessar mundir vinnur KHAIRKHAN að þróun nýrrar, tilraunakenndrar nálgunar á mongólska þjóðlagatónlist. Þar sameinar hann aldagamlar hefðir og nútímalega túlkun og sýnir þannig hvernig mongólsk menning heldur áfram að þróast án þess að rjúfa tengsl við rætur sínar.
khaikhan.net
The Echo of Steppes is a concert series created by KHAIRKHAN, a Mongolian musician living in Reykjavík, Iceland, designed to improvise the Mongolian landscapes, weathers and nomadic life through soundwave combining traditional Mongolian instruments and modern elements.
–
The goal of this performance is to let people remember that Mongolian culture is not left behind in time and development.
–
More importantly, the performance is to show people the different colours of Mongolian culture, to correct the stereotypes of Mongolian people in the West for a long time.
About the artist:
KHAIRKHAN is an Inner Mongolian musician from the Khorchin Tribe in the east side of Inner Mongolia and lives in Reykjavík, Iceland. He grew up in the famous Khorchin grasslands with rich folk music and stories.
He focuses on traditional Mongolian instruments such as morin khuur, tsuur and tovshuur, also Mongolian throat singing as one of his main performances. The folk music he plays is mainly from Khorchin region, where a great amount of Mongolian folk music and genres were born.
Currently KHAIRKHAN is trying to create a new concept of experimental Mongolian folk music as an example of Mongolian culture development, there is a meaning of keeping the roots passed down through centuries but in a modern method.
khairkhan.net
Kaupa miða

MAGNIFICAT Franceso Rista og Svanur Vilbergsson
2026-03-28 16:00 - 17:00
Francesco Rista er ítalskur gítarleikari og tónskáld, búsettur á Íslandi. Verk hans spanna fjölbreytt litróf hljóma og áferða og einkennast af þróun á hljómheimi „cross over“ tónlistar. Áhugi hans á barokktónlist leiddi til þess að hann útsetti fiðlupartítu nr.2 eftir Johann Sebastian Bach fyrir gítar sem varð innblástur fyrir barokkplötuna MAGNIFICAT. Tónskáld á borð við Finn Karlsson, Mariönnu Filippi, Kevin Swierkosz-Lenart, Nick Martin og Evagoras Solias Apokidis hafa tileinkað verk sín Francesco auk þess sem hann frumflutti gítarkonsert eftir breska tónskáldið Oliver Davis. Á rafgítar hefur hann flutt Electric Counterpoint eftir Steve Reich við fjölmörg tækifæri og tekið upp verkin Dream eftir John Cage og Garcia Counterpoint eftir Bryce Dessner og gefið út hjá útgáfufyrirtæki sínu, Fresh Ribes.
Árið 2025 gaf hann út plötuna STABAT MATER, sem hlaut mikla og jákvæða umfjöllun í alþjóðlegum tímaritum á borð við Salt Peanuts, Psychedelic Baby og Fifteen Question. Platan hefur jafnframt verið flutt á RAI Radio 3 og BBC Radio 6.
Francesco Rista stundaði nám hjá Oscar Ghiglia við Chigiana-akademíuna á Ítalíu og lauk meistaraprófi og framhaldsnámi við Konunglegu dönsku tónlistarakademíuna. Síðar lauk hann öðru meistaraprófi við Tónlistarakademíuna í Malmö (Lundarháskóla) undir handleiðslu Görans Söllschers og Davids Hansson. Francesco er samstarfsaðili (endorser) strengjaframleiðandans Aquila Corde Armoniche.
Svanur Vilbergsson hefur haldið einleikstónleika víða um heim, m.a. í Bandarikjunum, Hollandi, Spáni, Englandi, Belgíu og Írlandi.
Fjölmörg tónskáld hafa samið tónverk tileinkuð honum og hefur Svanur verið iðinn við að koma á framfæri nýrri íslenskri samtímatónlist.
Árið 2011 kom út fyrsti einleiksdiskur Svans sem kallast Four Works og var honum einkar vel tekið. Svanur er meðlimur í Íslenska Gítartríóinu , sem tilnefnt var til Íslensku Tónlistarverðlaunanna 2022 og Magma gítardúó sem hefur sérhæft sig í flutningi á Íslenskri samtímatónlist.
Á árinu 2026 mun koma út nýr einleiksdiskur með gítarleik Svans á vegum útgefandans Sacred Black Records í Bandaríkjunum.
Svanur kennir meðal annars klassískann gítarleik við Menntaskólann í tónlist og Listaháskóla Íslands.
MAGNIFICAT
Carl Friedrich Abel Prelude
Johann Sebastian Bach Chaconne, BWV 1004 Sarabande, BWV 1009
Jean-Philippe Rameau The Arts and the Hours
Agustín Barrios Mangoré El Último Trémolo La Catedral
Marin Marais Prélude en harpègement: Rondement
Domenico Scarlatti Sonata K. 32
Jean-Philippe Rameau Le Rappel des oiseaux
Felix Mendelssohn Canzonetta
Francesco Rista Cherry Blossom (Icelandic Premiere) with Svanur Vilbergsson
Kaupa miða

Goldberg tilbrigðin
2026-04-18 17:00 - 18:00
Kitty Kovács leikur Goldberg tilbrigðin eftir J.S. Bach í Hannesarholti.
Kitty Kovács er fædd í Győr í Ungverjalandi. Hún útskrifaðist frá tónlistardeild Széchenyi István háskólans þar í borg með diplómu í píanó- og kammertónlist. Eftir útskriftina starfaði hún sem undirleikari í Győr og lagði síðan stund á undirleikaranám við Ferenc Liszt Akademíuna í Budapest. Á námsárum sínum vann hún í píanókeppnum, m.a. árið 1997 í Salt Lake City og árið 2000 varð hún í 3. sæti í Chopin keppninni. Kitty kom til Íslands árið 2006 og hefur starfað sem píanókennari og organisti, frá árinu 2011 hefur hún verið kirkjuorganisti við Landakirkju í Vestmannaeyjum og kennari við Tónlistarskóla Vestmannaeyja. Undanfarin 5 ár hefur Kitty stundað orgelnám við Tónskóla þjóðkirkjunnar og vorið 2017 lauk hún kantorsnámi þaðan.
í bók sinni “ Um Johann Sebastian Bach: Líf hans, list og listaverk“ segir Johann Nikulaus Forkel um Goldberg tilbrigðin:
Þetta dásamlega verk felur í sér þrjátíu tilbrigði, þeirra á meðal keðjulög í öllum tónbilum og hreyfingum, frá einund til níundar, með auðkennilegum og frjálst líðandi röddum: Ennfremur fullgilda fjórraddaða fúgu, og auk margra annarra glæsilegra tilbrigða fyrir tvö hljómborð svonefndan söngvasóp (Quodlibet) að lokum, sem myndi hafa nægt til að halda nafni meistara síns á loft, enda þótt hann sé ekki veigamesti þáttur verksins.
Frumhugmyndina að þessu verki, sem öll tilbrigðin áttu að miðast við, enda þótt þar sé af skiljanlegum ástæðum víða út af brugðið, eigum vér Kaiserling greifa, fyrrverandi rússneskum sendiherra hjá kjörfurstanum af Saxlandi, að þakka; en hann dvaldi oft á tíðum í Leipzig og hafði áðurnefndan Goldberg með sér þangað til að útvega honum uppfræðslu í tónlist hjá _Bach. Greifinn var oft vanheill og átti erfitt um svefn. Goldberg, sem bjó hjá honum, þurfti þá að sitja uppi á nóttunni í hliðarherberginu og stytta greifanum and-_vökustundirnar með hljóðfæraslætti. Einhverju sinni bað greifinn Bach um nokkur klaverlög handa Goldberg, sem væru svo þýð og þó svo skemmtileg, að þau gætu orðið honum sjálfum til nokkurs hugarléttis á andvökunóttum. Bach taldi sig bezt geta uppfyllt ósk greifans með því að semja tilbrigði, en verk af því tagi hafði allt til þessa virzt lítið fýsilegt viðfangs sökum tilbreytingarleysis undirstöðuhljómanna. En þessi tilbrigði urðu í höndum Bachs, eins og öll önnur tónverk hans, hvert á sínu sviði, öðrum til fyrirmyndar, og eru hið eina verk sinnar tegundar, sem hann samdi. Greifinn kallaði þau jafnan upp frá því tilbrigðin sín. Hann fékk aldrei nóg af því að hlusta á þau, og lengi eftir það var viðkvæðið þetta, þegar svefnleysið sótti að honum: „Góði Goldberg minn, leiktu nú fyrir mig eitt af tilbrigðunum mínum.“ Bach hefir að líkindum aldrei verið launað neitt verk sem þetta. Greifinn gaf honum gullbikar, fylltan hundrað Hlöðvispeningum. En listgildi tilbrigðanna er hinsvegar svo mikið, að ekki hefði verið fulllaunað, þótt gjöfin hefði verið þúsundföld.“

Kaupa miða
